โยไควอทช์

**โยไควอทช์** () เป็นวิดีโอเกมชุดที่ถูกพัฒนาและผลิตโดยบริษัท เลเวลไฟฟ์ ออกจำหน่ายครั้งแรกเมื่อวันที่ 11 กรกฎาคม พ.ศ. 2556 ที่ประเทศญี่ปุ่น และเป็นซีรีส์ครอสโอเวอร์ชุดที่ 3 นับจาก อินาสึมะอีเลฟเวน และ ดันบอลเซ็นกิ หุ่นจิ๋วประจัญบาน ต่อมาได้ถูกผลิตเป็นสื่อต่าง ๆ ทั้งหนังสือการ์ตูนและแอนิเมชัน โดยหนังสือการ์ตูนถูกผลิตโดยโชงะกุกังจากนิตยสารโคโระโคโระคอมมิกและเชา และได้ฉายในรูปแบบแอนิเมชันทางโทรทัศน์เมื่อวันที่ 8 มกราคม พ.ศ. 2557 รวมถึงสินค้าต่าง ๆ จนประสบความสำเร็จและได้รับความนิยมทั่วประเทศญี่ปุ่น

## ประวัติ

## เรื่องย่อ
วันหนึ่งในฤดูร้อน เคย์ตะ / ฟุมิจังได้พบกับโยไคพ่อบ้าน **วิสเปอร์** ระหว่างจับแมลง และได้รับ **โยไควอทช์** นาฬิกาที่ทำให้ผู้สวมใส่สามารถมองเห็นโยไคได้ จึงต้องทำการแก้ไขปัญหาตามที่ต่าง ๆ ที่เกิดจากโยไคและเป็นเพื่อนกับพวกเขาให้ได้

### ผลงาน
#### ซีรีส์หลัก
; โยไควอทช์ (妖怪ウォッチ)
: วางจำหน่ายเมื่อวันที่ 11 กรกฎาคม ค.ศ. 2013 ถูกผลิตสำหรับเครื่องนินเท็นโด 3DS เป็นจุดเริ่มต้นของซีรีส์โยไควอทช์ นอกจากนี้ได้ถูกทำใหม่อีกครั้งในชื่อ **โยไควอทช์ 1 for Nintendo Switch** (妖怪ウォッチ1 for Nintendo Switch) และ **โยไควอทช์ 1 สมาร์ทโฟน** (妖怪ウォッチ1 スマホ)
; โยไควอทช์ 2 กันโซะ / ฮงเกะ (妖怪ウォッチ2 元祖/本家)
: วางจำหน่ายเมื่อวันที่ 10 กรกฎาคม ค.ศ. 2014 ผลงานลำดับที่ 2 ในซีรีส์หลัก เป็นภาคต่อของโยไควอทช์ที่กล่าวถึงในช่วงเวลาปิดเทอมฤดูร้อนของนักเรียนชั้นประถมศึกษาปีที่ 5 วันหยุดในชีวิตประจำวันของเคย์ตะ / ฟุมิจังได้กลายเป็นการผจญภัยการค้นหาสถานที่และต้นกำเนิดของโยไควอทช์ รวมถึง การปรากฏของศัตรูกลุ่มใหม่ที่หมายจะทำลายโยไควอทช์
: ในเวอร์ชันต่างประเทศใช้ชื่อว่า Bony Spirits (กันโซะ) และ Fleshy Souls (ฮงเกะ)
:; โยไควอทช์ 2 ชินอุจิ (妖怪ウォッチ2 真打)
: วางจำหน่ายเมื่อวันที่ 13 ธันวาคม ค.ศ. 2014 โดยเป็นการเพิ่มเติมเนื้อหาจากภาพยนตร์ที่ 1 "โยไควอทช์ เดอะมูฟวี่ ความลับแห่งต้นกำเนิด...เมี้ยว!" ภาคนี้มีความพิเศษคือ สามารถโอนข้อมูลเซฟจากโยไควอทช์ 2 กันโซะ / ฮงเกะมาเล่นในภาคนี้ได้ 
: ในเวอร์ชันต่างประเทศใช้ชื่อว่า Psychic Specters (ชินอุจิ)
; โยไควอทช์ 3 ซุชิ / เท็มปุระ (妖怪ウォッチ3 スシ/テンプラ)
: วางจำหน่ายเมื่อวันที่ 16 กรกฎาคม ค.ศ. 2016 ผลงานลำดับที่ 3 ในซีรีส์หลัก เป็นภาคต่อของโยไควอทช์ 2 พ่อของเคย์ตะได้ย้ายไปทำงานที่ USA จึงต้องพาครอบครัวไปด้วย และต้องพบกับปัญหาต่างๆจากโยไคที่นั่น ในขณะเดียวกันที่ญี่ปุ่นเป็นเรื่องราวเกี่ยวกับสำนักงานนักสืบของตัวเอก 2 ตัวใหม่ มิโซระ อินาโฮะ และ USAเปียน ในภาคนี้ได้มีการเพิ่มส่วนของระบบ NFC เข้ามาเพิ่มเติมโดยใช้ดรีมเมดัลเป็นตัวเชื่อมหลักสำหรับเครื่องเล่นเกม New นินเท็นโด 3DS หรือ รุ่น LL รวมทั้งมีการอัปเดตข้อมูลเกมในแต่ละช่วง โดยช่วงเวอร์ชัน 2.0 ได้เพิ่ม โยไควอทช์บัสเตอร์ส เทรเจอร์ เข้ามาในระบบเกมนี้
:; โยไควอทช์ 3 สุกิยากิ (妖怪ウォッチ3 スキヤキ)
: วางจำหน่ายเมื่อวันที่ 15 ธันวาคม ค.ศ. 2016 โดยเป็นการเพิ่มเติมเนื้อหาจากภาพยนตร์ที่ 3 "โยไควอทช์ เดอะมูวี่ โซระโทบุคุจิระ โตะ ดับเบิลเซไค โนะ ไดโบเค็น ดะ เนียน!" นอกจากนี้ยังมีโยไคตัวใหม่เช้ามาเพิ่มเติมในเวอร์ชันนี้ด้วย
: ในเวอร์ชันต่างประเทศ โยไควอทช์ 3 ไม่มีการแยกเวอร์ชันเหมือนประเทศญี่ปุ่น แต่รูปแบบเวอร์ชันที่นำไปใช้จำหน่ายเป็นเวอร์ชันสุกิยากิ
; โยไควอทช์ 4 โบคุระ วะ โอนาจิโซระ โวะ มิอาเงเทะอิรุ (妖怪ウォッチ4 ぼくらは同じ空を見上げている)
: วางจำหน่ายเมื่อวันที่ 20 มิถุนายน ค.ศ. 2019 ถูกผลิตสำหรับเครื่องนินเท็นโดสวิทช์ เป็นผลงานลำดับที่ 4 ในซีรีส์หลัก เป็นภาคต่อของโยไควอทช์ 3 และเป็นเกมแรกของซีรีส์โยไควอทช์ที่ถูกผลิตสำหรับนินเท็นโดสวิทซ์และเป็นผลงานแรกในรัชศกเรวะ เนื้อหาเกมจะดำเนินเรื่องทั้ง 4 โลกคือโลกปัจจุบันของเคย์ตะ, โลกอนาคตในช่วง 30 ปีของนัตสึเมะ, โลกอดีตในช่วง 60 ปีก่อนของชิน และ โลกโยมาไคที่มีเอ็นมะ เป็นภาคแรกมีตัวละครและโครงเรื่องจากอนิเมะ "โยไควอทช์ ชาโดว์ไซด์" และภาพยนตร์ที่ 5 "โยไควอทช์ เดอะมูวี่ FOREVER FRIENDS" โดยกล่าวถึงประตูปริศนาที่ทำให้เคย์ตะ, นัตสึเมะ และชินได้มาพบกัน และได้มีการประกาศว่าจะมีการอัปเดตตัวเกมโดยเพิ่มตัวละครจากภาพยนตร์ที่ 6 "โยไคกาคุเอ็น Y เนโกะ วะ HERO นินะเรรุกะ" เข้ามาในภายหลัง ทั้งนี้เกมได้เชื่อมของเล่นอย่างโยไคอาร์ค และ DX โยเซย์เคนไว้เป็นตัวเชื่อมหลักและมีเนื้อหาพื้นฐานจากโครงเรื่องจากอนิเมะ "โยไควอทช์ ชาโดว์ไซด์" อย่างไรก็ตามเมื่อวันที่ 12 กันยายน ค.ศ. 2019 ได้ประกาศเพิ่มเป็นเกมที่ผลิตสำหรับเครื่องคอนโซลเพลย์สเตชัน 4
:; โยไควอทช์ 4++ (妖怪ウォッチ4++, โยไควอทช์ 4 พุระพุระ)
: วางจำหน่ายเมื่อวันที่ 5 ธันวาคม ค.ศ. 2019 ถูกผลิตสำหรับเครื่องนินเท็นโดสวิทช์และ เพลย์สเตชัน 4 เป็นภาคที่เพิ่มขยายความของโยไควอทช์ 4 โบคุระ วะ โอนาจิโซระ โวะ มิอาเงเทะอิรุ ทั้งนี้เป็นเกมแรกที่แพล็ตฟอร์มสำหรับเครื่องคอนโซล เพลย์สเตชัน 4 เข้ามาด้วย สำหรับผู้ที่มีเกมภาค 4 ที่ลงแพล็ตฟอร์มของนินเท็นโดสวิทช์สามารถดาวน์โหลดแพ็กเกจเสริมที่ชื่อว่า **4→4++ อัปเกรดแพ็ค** (4→4++アップグレードパック) โดยจ่ายเงินเพิ่มเติมผ่านทาง E-Shop ในประเทศญี่ปุ่น
: จุดแตกต่างกับโยไควอทช์ 4 โบคุระ วะ โอนาจิโซระ โวะ มิอาเงเทะอิรุ นั่นก็คือเพิ่มโหมดใหม่ พุระพุระบัสเตอร์ส, ฉากใหม่ที่ถูกเพิ่มเติมเฉพาะในเวอร์ชันใหม่, โยไคและบอสตัวใหม่ ทั้งนี้พุระพุระบัสเตอร์ส สามารถเล่นได้ถึง 4 คนและเล่นระบบออนไลน์ได้ผ่าน Nintendo Switch Online และ PlayStation Plus และในเวอร์ชันของนินเท็นโดสวิทช์สามารถเล่นร่วมกับเครื่องอื่นได้
: ในส่วนการรองรับ NFC ของ PS4 จะใช้แอปพลิเคชันสำหรับสมาร์ทโฟนที่มีชื่อว่า โยไควอทช์ 4++ Ark Rendou Appli (妖怪ウォッチ4++ アーク連動アプリ) ใช้ในการอ่านรองรับโยไคอาร์ค, โยเซย์เคน รวมถึงโยไค Y เมดัล

#### สปินออฟ
; โยไควอทช์บัสเตอร์ส อากะเนโกะดัน / ชิโระอินุไท (妖怪ウォッチバスターズ 赤猫団/白犬隊)
: ออกจำหน่ายเมื่อวันที่ 11 กรกฎาคม ค.ศ. 2015 ถูกผลิตสำหรับเครื่องนินเท็นโด 3DS เป็นเกมสปินออฟที่นำระบบมินิเกม "โยไควอทช์บัสเตอร์ส" จากโยไควอทช์ 2 มาทำเป็นรูปแบบเกมเต็มตัวพร้อมเนื้อเรื่อง
: ในเวอร์ชันต่างประเทศ 2 เวอร์ชันใช้ชื่อว่า Yo-Kai Watch Blasters Red Cat Corps / White Dog Squad
; โยไควอทช์บัสเตอร์ส เก็ตโตะกุมิ (妖怪ウォッチバスターズ 月兎組)
: เวอร์ชันอัปเดตของเกม โยไควอทช์บัสเตอร์ส อากะเนโกะดัน / ชิโระอินุไท โดยเพิ่มเนื้อหาจากภาพยนตร์ที่ 2 "โยไควอทช์ เดอะมูวี่ เอ็นมะไดโอ โตะ อิทสึสึ โนะ โมโนงาตาริ ดะเนียน!" และเพิ่มโยไคพร้อมบอสตัวใหม่
: ในเวอร์ชันต่างประเทศใช้ชื่อว่า Moon Rabbit Crew
; โยไคซังโกคุชิ (妖怪三国志)
: ออกจำหน่ายเมื่อวันที่ 2 เมษายน ค.ศ. 2016  ถูกผลิตสำหรับเครื่องนินเท็นโด 3DS เป็นเกมสปินออฟที่ร่วมมือกับ Koei Tecmo Games เนื่องในโอกาสครบรอบ 30 ปีเกมชุด "ซังโกคุชิ" (สามก๊ก) โดยนำตัวละครจากโยไควอทช์มาสวมบทบาทเป็นตัวละครในสามก๊ก
; โยไควอทช์บัสเตอร์ส 2 ฮิโฮเด็นเซ็ตสึ บันบารายะ ซอร์ด / แม็กนั่ม (妖怪ウォッチバスターズ2 秘宝伝説バンバラヤー ソード/マグナム)
: ออกจำหน่ายเมื่อวันที่ 16 ธันวาคม ค.ศ. 2017 ถูกผลิตสำหรับเครื่องนินเท็นโด 3DS เป็นเกมสปินออฟที่นำระบบมินิเกม "โยไควอทช์บัสเตอร์ส T" จากโยไควอทช์ 3 ซุชิ / เท็มปุระ / สุกิยากิ มาทำเป็นรูปแบบเกมเต็มตัวพร้อมเนื้อหาของเรื่อง เป็นภาคต่อของโยไควอทช์บัสเตอร์ส อากะเนโกะดัน / ชิโระอินุไท ซึ่งจะแตกต่างกับโยไควอทช์บัสเตอร์สตรงที่จะเป็นการตามหาสมบัติ และเพิ่มโยไคตัวใหม่โดยมีส่วนหนึ่งจะเพิ่มมาจากภาพยนตร์ที่ 4 "โยไควอทช์ ชาโดว์ไซด์ เดอะมูวี่ โอนิโอ โนะ ฟุคัทสึ" พร้อมกับบอสตัวใหม่ เป็นผลงานเกมสุดท้ายของซีรีส์โยไควอทช์ที่ถูกผลิตสำหรับนินเทนโด 3DS และเป็นผลงานสุดท้ายในรัชศกเฮเซ
; โยไควอทช์ Jam โยไคกาคุเอ็น Y ~ไวไวกาคุเอ็นเซเคทสึ~ (妖怪ウォッチJam 妖怪学園Y 〜ワイワイ学園生活〜)
: ถูกผลิตสำหรับเครื่องนินเท็นโดสวิทช์ และ เพลย์สเตชัน 4 วางจำหน่ายในรูปแบบดาวน์โหลดและรูปแบบแผ่น วางจำหน่ายเมื่อวันที่ 13 สิงหาคม ค.ศ. 2020 สำหรับเครื่องนินเท็นโดสวิทช์ และส่วนเวอร์ชัน PS4 มีกำหนดวางจำหน่ายในรูปแบบดาวน์โหลด ภายในวันที่ 29 ตุลาคม ค.ศ. 2020 แนวเกม RPG เนื้อหาเกมมีพื้นฐานมาจากอนิเมะ โยไคกาคุเอ็น Y ~N โตะโนะโซงุ~ ส่วนรูปแบบแผ่นมีกำหนดวางจำหน่ายภายในวันที่ 17 ธันวาคม ค.ศ. 2020

: ทั้งนี้สามารถเชื่อมข้อมูลจากเกมภาค 4++ ได้ รวมถึงมีการอัปเดตดาวน์โหลดเกมในแต่ละช่วงเวลาต่างๆ

#### เกมอื่น ๆ
; โยไควอทช์บัสเตอร์ส เท็คคิกุน (妖怪ウォッチバスターズ 鉄鬼軍)
: โยไควอทช์บัสเตอร์สที่สามารถเล่นได้ในระบบตู้เกมเท่านั้น
; โยไคไทโซไดอิจิ พัซเซิล ดะ เนียน (ようかい体操第一 パズルだニャン)
; โยไควอทช์ พุนิพุนิ (妖怪ウォッチ ぷにぷに)
: เกมแอปพลิเคชันบนสมาร์ทโฟนสำหรับระบบปฏิบัติการ iOS, แอนดรอยด์ เกมรูปแบบพัซเซิล เป็นเกมที่พัฒนาร่วมกับ NHN PlayArt เปิดบริการเมื่อวันที่ 21 ตุลาคม ค.ศ. 2015 
: ในเวอร์ชันต่างประเทศ ถูกใช้ชื่อว่า **โยไควอทช์ วิบเบิลวอบเบิล** (Yo-Kai Watch Wibble Wobble) แต่อย่างไรก็ตาม เวอร์ชันต่างประเทศได้ปิดบริการไปแล้ว เมื่อวันที่ 31 พฤษภาคม ปี ค.ศ. 2018
; โยไคซังโกคุชิ คุนิโทริวอร์ส (妖怪三国志 国盗りウォーズ)
: เกมแอปพลิเคชันบนสมาร์ทโฟนสำหรับระบบปฏิบัติการ iOS, แอนดรอยด์ เกมรูปแบบวางแผน เป็นเกมที่พัฒนาร่วมกับ Koei Tecmo Games เปิดบริการเมื่อวันที่ 11 มกราคม ค.ศ. 2018
; โยไควอทช์ เกราโปริธึม (妖怪ウォッチ ゲラポリズム)
: เกมแอปพลิเคชันบนสมาร์ทโฟนสำหรับระบบปฏิบัติการ iOS, แอนดรอยด์ เกมรูปแบบมิวสิคเกม เปิดบริการเมื่อวันที่ 10 พฤษภาคม ค.ศ. 2018
; โยไควอทช์แดนซ์ JUST DANCE สเปเชียลเวอร์ชัน (妖怪ウォッチダンス JUST DANCEスペシャルバージョン)
; โยไควอทช์เวิลด์ (妖怪ウォッチワールド)
: เกมแอปพลิเคชันบนสมาร์ทโฟนสำหรับระบบปฏิบัติการ iOS, แอนดรอยด์ เกมรูปแบบสถานที่จริง เป็นเกมที่พัฒนาร่วมกับ กังโฮออนไลน์เอนเทอร์เทนเมนท์ เปิดบริการเมื่อวันที่ 27 มิถุนายน ค.ศ. 2018
; โยไควอทช์ เมดัลวอร์ส (妖怪ウォッチメダルウォーズ)
: เกมแอปพลิเคชันบนสมาร์ทโฟนสำหรับระบบปฏิบัติการ iOS, แอนดรอยด์ เกมรูปแบบแบทเทิล RPG เป็นเกมที่พัฒนาร่วมกับ เน็ตมาร์เบิลมอนสเตอร์ เปิดบริการเมื่อวันที่ 30 กรกฎาคม ค.ศ. 2019
: ปัจจุบันเกมปิดตัวบริการไปเมื่อวันที่ 3 ธันวาคม ค.ศ. 2020
#### ผลงานที่ยุติพัฒนา
; โยไคไดจิเท็น (妖怪大辞典)
: เกมแอปพลิเคชันบนสมาร์ทโฟนสำหรับระบบปฏิบัติการ iOS, แอนดรอยด์ เกมรูปแบบตอบคำถาม แรกเริ่มถูกเปิดตัวเมื่อปี ค.ศ. 2016 แต่ว่ากลับยกเลิกการพัฒนาในการทำเกมเมื่อวันที่ 29 มกราคม ค.ศ. 2021

## รูปแบบระบบเกม
### ระบบฝึกซ้อม

### ระบบต่อสู้

### ระบบสื่อสาร

### โอนิจิคัง

### ระบบที่เปลี่ยนแปลงในภาค 4
สำหรับเกมภาค 4 มีจุดเปลี่ยนจาก 3 ภาคแรกนั่นก็คือระบบพื้นฐานของเกมที่ถูกเปลี่ยนไปเกือบทั้งหมด

ทั้งนี้ในภาค 4 ได้เพิ่มวอทช์เชอร์ตัวละครมนุษย์ผู้ที่ใช้โยไควอทช์เข้ามาเป็นผู้ช่วยในการต่อสู้ซึ่งความสามารถจะแตกต่างกันออกไป และสามารถเปลี่ยนคนได้ตามสถานการณ์รวมถึงเควสท์ของเกม นอกจากนี้ระบบเซฟเกมมีเซฟเดียวและสามารถเซฟแบบอัตโนมัติได้ ในกรณีที่ตั้งค่าสามารถตั้งค่าเซฟแบบปกติและเซฟอัตโนมัติได้เช่นดัน

ในส่วนโบนัสเผ่าโยไคเดียวได้ถูกปรับเปลี่ยนไปจาก 3 ภาคแรก ซึ่งสเตตัสพลังของโยไคจะเปลี่ยนตามดังนี้

* โกริคิ - เพิ่มพลังทางกายภาพ
* องเน็น - เพิ่มพลังทางเวทย์
* โอมาโมริ - เพิ่มพลังป้องกันทางกายภาพ
* โมโนโนะเคะ - เพิ่มพลังป้องกันทางเวทย์
* สึคุโมโนะ - เพิ่มพลังความเร็ว
* อุวาโนะโซระ - เพิ่มพลังฟื้นฟูค่า YP
:ในส่วนของเผ่ามิคาโดะ, อิซานะ, โอนิ, ไคมะ และ ชินมะ ไม่มีโบนัสเพิ่มค่าพลังแต่อย่างใด

#### การต่อสู้

#### แบทเทิลทรี

#### ดวงวิญญาณ

#### โยไคไดซูโม่

#### การเชื่อมต่อ

### โยไควอทช์บัสเตอร์ส

#### โยไควอทช์บัสเตอร์ส / ชิน บัสเตอร์ส (โยไควอทช์ 2)

#### โยไควอทช์บัสเตอร์ส อากะเนโกะดัน / ชิโระอินุไท / เก็ตโตะกุมิ

#### โยไควอทช์บัสเตอร์ส T

### การโอนถ่ายข้อมูล

## ตัวละคร

### มนุษย์
;เคย์ตะ (ケータ) / อามาโนะ เคย์ตะ (天野景太)
;ฟุมิจัง (フミちゃん) / โคดามะ ฟุมิกะ (木霊文花)
;อินาโฮะ (イナホ) / มิโซระ อินาโฮะ (未空イナホ)
;ชิน (シン) / ชิโมมาจิ ชิน (下町 シン)
;นัตสึเมะ (ナツメ) / อามาโนะ นัตสึเมะ (天野 ナツメ)
;โทมะ (トウマ) / สึคินามิ โทมะ (月浪トウマ)
;อากิโนริ (アキノリ) / อาริโฮชิ อากิโนริ (有星アキノリ)

### โยไค
;วิสเปอร์ (ウィスパー)
;จิบะเนียน (ジバニャン)
;โคมะซัง (コマさん)
;โคมะจิโร่ (コマじろう)
;USAเปียน (USAピョン, อุสะเปียน)

## ในสื่ออื่น
### อนิเมะ

ฉายเมื่อวันที่ 8 มกราคม ค.ศ. 2014 ทางสถานีโทรทัศทีวีโตเกียว ประเทศญี่ปุ่น ตั้งแต่ภาคแรกจนถึงปัจจุบัน ปัจจุบันออกอากาศทุกวันศุกร์เวลา 18:25 - 18:55 น. 

ในประเทศไทย โยไควอทช์ ได้ออกอากาศทางสถานีเคเบิลทูนามิเอเชียตะวันออกเฉียงใต้ประเทศไทย พร้อมกับประเทศในแถบเอเชียที่มีช่องเดียวกัน เมื่อเดือนมิถุนายน พ.ศ. 2558 ต่อมาได้เพิ่มออกอากาศทางช่อง การ์ตูนเน็ตเวิร์คเอเชียตะวันออกเฉียงใต้ เมื่อเดือนสิงหาคมปีเดียวกัน รวมถึงออกอากาศในทีวีดิจิตัลทาง MCOT HD ในรายการช่อง 9 การ์ตูน แต่ฉายไม่จบออกอากาศเพียง 117 ตอน แต่อย่างไรก็ตามตั้งแต่ตอนที่ 118 ได้เปลี่ยนเสียงพากย์เป็นของช่อง 9 แทน จนถึงตอนที่ 159 ปัจจุบันออกอากาศไม่จบชุด

#### ภาพยนตร์

### หนังสือการ์ตูน
โยไควอทช์มีการทำสื่อรูปแบบหนังสือการ์ตูน ซึ่งมีหลายแบบด้วยกันโดยจะทำรูปแบบต่าง ๆ ดังต่อไปนี้

;โยไควอทช์ (ฉบับโคโระโคโระคอมิก)
:หนังสือการ์ตูนที่ออกในนิตยสารโคโระโคโระคอมิกรายเดือนเปิดตัวในเดือนมกราคมปี 2013 และออกเป็นรวมเล่มเมื่อเดือนมิถุนายนปีเดียวกัน ในประเทศไทย สำนักพิมพ์ เดกซ์เพรส ได้รับลิขสิทธิ์ตีพิมพ์วางจำหน่าย
;โยไควอทช์ ~วาคุวาคุ☆เนียนเดอร์ฟุลเดย์ส~ (妖怪ウォッチ 〜わくわく☆にゃんだふるデイズ〜)
:หนังสือการ์ตูนที่ออกในนิตยสารเชา โดยตัวเอกคือฟุมิกะ เปิดตัวเมื่อเดือนกุมภาพันธ์ปี 2014

## ข้อมูลอื่นๆ
; โยไค (妖怪)
: ภูตผีวิญญาณที่มีตั้งแต่สมัยโบราณในประเทศญี่ปุ่น สิ่งมีชีวิตลึกลับที่ไม่สามารถมองเห็นได้ปกติเมื่อสิงร่างกับมนุษย์จะทำให้เกิดพฤติกรรมตามโยไคที่ถูกสิง มี 7 ธาตุคือ ไฟ, น้ำ, สายฟ้า, ลม, ดิน, น้ำแข็ง, ดูดซับ และ รักษา และเผ่าประจำตัวได้แก่ อิซามาชิ (イサマシ), ฟุชิงิ (フシギ), โกเค็ทสึ (ゴーケツ), พุริจี (プリチー), โปกะโปกะ (ポカポカ), อุซุระคาเงะ (ウスラカゲ), บุคิมี (ブキミー), เนียวโรรน (ニョロロン), ไคมะ (怪魔), เอ็นมะ (エンマ), ฮากุเระ (はぐれ) รวมทั้งหมด 11 เผ่า ในโยไคอาร์คและเกมภาค 4 ได้มีการเปลี่ยนแปลงเผ่าใหม่ได้แก่ โกริคิ (ゴーリキ), องเน็น (オンネン), โมโนโนะเคะ (モノノケ), สึคุโมโนะ (ツクモノ), อุวาโนะโซระ (ウワノソラ), โอมะโมริ (オマモリ), โอนิ (鬼), อิซานะ (イザナ), ไคมะ (怪魔), ชินมะ (真魔) และ มิคาโดะ (ミカド)
:; เลเจนด์โยไค (レジェンド妖怪)
: กลุ่มโยไคในตำนานที่มีพลังพิเศษมีเงื่อนไขการเป็นเพื่อนที่แตกต่างกับโยไคตัวปกตินั่นก็คือการปลดด้วยโยไคที่มีเพื่อนตามกำหนดในโยไคไดจิเท็นซึ่งมี 8 เหรียญ / ตัวที่สามารถปลดโยไคในตำนานได้ แต่อย่างไรก็ตามก็ยังมีเลเจนด์โยไคในแบบอื่นๆ ทั้งเมริเคนเลเจนด์โยไค, อิจินเลเจนด์โยไค, มิสเทรีเลเจนด์โยไค ซึ่งจะแตกต่างกับเลเจนด์โยไคหลักทั้ง 8
:; โคเท็นโยไค (古典妖怪)
: กลุ่มโยไคที่มาจากภูติผีในยุคโบราณ
:; เมริเคนโยไค (メリケン妖怪)
: กลุ่มโยไคที่เกิดจากประเทศ USA มีบางตัวที่มีลักษณะคล้ายโยไคในประเทศจาปอน
:; บุโชโยไค (武将妖怪)
: กลุ่มโยไคที่อยู่ในเกม โยไคซังโกคุชิ มีทั้งโยไคกลุ่มเดิมและโยไคใหม่ที่มีเฉพาะในเกมภาคดังกล่าว
:; ฮิโฮโยไค (秘宝妖怪)
: กลุ่มโยไคที่มีความเกี่ยวข้องกับเทพเจ้าและศิลาจารึกในยุคโบราณ
; โยไควอทช์ (妖怪ウォッチ)
: นาฬิกาที่วิสเปอร์มอบให้กับตัวเอก มีความสามารถในการค้นหาโยไคด้วยโยไคเลนส์และสามารถเรียกโยไคได้โดยใช้โยไคเมดัลรุ่นธรรมดา ในอนิเมะได้ปรากฏครั้งแรกในตอนที่ 1
: โยไควอทช์รุ่นธรรมดามีสองแบบ แบบแรกคือโยไควอทช์รูปร่างนาฬิกาข้อมือสีขาว เป็นของตัวเอกชาย (เคย์ตะ) และแบบที่สองคือโยไควอทช์รูปแบบนาฬิกาพกพาสีชมพู เป็นของตัวเอกหญิง (ฟุมิจัง)
: ในโยไควอทช์♪ ตอนที่ 1 ได้มีโยไควอทช์รุ่นใหม่ที่มีโมเดลเหมือนเดิมทุกประการ แต่สามารถเรียกโยไคได้ด้วยเมดัลทุกชนิด
; โยไควอทช์เซโรชิกิ (妖怪ウォッチ零式, โยไควอทช์ไทป์ซีโร่)
: เปิดตัวในภาค 2 เป็นนาฬิกาข้อมือสีน้ำเงิน ถูกประดิษฐ์โดยปู่ของตัวเอก ถูกสร้างด้วยวัสดุต่าง ๆ ประกอบด้วย โยไคเลนส์ที่ทำมาจาก "ลูกแก้วลึกลับ", โยไคเซนเซอร์ที่ทำมาจาก "กระดิ่งมงเก้" และตัวโครงนาฬิกาที่ผู้จัดการร้านโจชิโดมอบให้ นาฬิการุ่นนี้จะรูปร่างเหมือนกันทั้งของตัวเอกชายและตัวเอกหญิง
: ในเวอร์ชันต่างประเทศถูกเรียกว่า โยไควอทช์ โมเดลซีโร่ (Yo-Kai Watch Model Zero)
: รองรับเมดัลสองประเภทคือ Z เมดัล กับ โคเท็นเมดัล และสามารถเรียกโยไคพร้อมกันได้ถึง 5 ตัว
: ในอนิเมะได้ปรากฏครั้งแรกในตอนที่ 27 นาฬิกาต้นแบบได้ถูก สตีฟ จอวส์ จำลองแบบและผลิตโดยบริษัทยอปเปิล โดยสามารถสลับโยไควอทช์ทั้งสองรุ่นได้ด้วยปากของวิสเปอร์
; โยไควอทช์ U โปรโตไทป์ (妖怪ウォッチ  プロトタイプ) / U-1 / U-2 / Version E
: เปิดตัวในภาค 3 เป็นนาฬิกาข้อมือสีฟ้า รองรับโยไคเมดัลทุกชนิดยกเว้นดรีมเมดัล, คุโรอิเมดัล, และเทรเจอร์เมดัล และไม่สามารถเรียกเอ็นมะไดโอออกมาได้ ในเวอร์ชันต่างประเทศจะเรียกว่า โยไควอทช์ โมเดล U (Yo-kai Watch Model U)
: ในอนิเมะได้ปรากฏครั้งแรกในตอนที่ 77 โดยนาฬิการุ่นนี้ยังไม่มีวางจำหน่าย แต่อินาโฮะได้มาแบบเป็นความลับจาก USAเปียน ภายใต้ชื่อ "นาฬิกาอวกาศ" ส่วนเคย์ตะได้มาจากฮิคิโคโมริซึ่งได้รับเป็นของขวัญจากมาร์ค ชัจจีเบิร์ก ประธานบริษัทยอปเปิลคนใหม่
: ในเกมภาค 3 เคย์ตะได้มาจากวิสเปอร์ที่แลกกับไดจิเท็นที่มีโยไคทั้งหมด
: โยไควอทช์ U สามารถอัปเดตข้อมูลและพัฒนารูปแบบตัวเครื่องเป็นโยไควอทช์ U รูปแบบต่าง ๆ ซึ่งได้ถูกกล่าวถึงและปรากฏครั้งแรกในอนิเมะตอนที่ 98 โดย ของเคย์ตะจะเป็น โยไควอทช์ U-1 (สีฟ้าและสีขาว) ส่วนอินาโฮะเป็น โยไควอทช์ U-2 (สีเหลืองและสีขาว) นอกจากนี้ในอนิเมะยังได้ปรากฏโยไควอทช์ U-3 (สีเขียวและสีขาว), U-4 (สีม่วงและสีขาว), U-5 (สีชมพูและสีขาว) และในอนิเมะเมื่ออัปเดตข้อมูลแล้วจะสามารถเรียกโยไคด้วยดรีมเมดัลได้
: โยไควอทช์ U Version E (สีแดงและดำ สลักสัญลักษณ์ 王 ตามสายนาฬิกา) ปรากฏในภาพยนตร์ "โยไควอทช์ เอ็นมะไดโอ โตะ อิทสึสึ โนะ โมโนงาตาริ ดะเนียน!" เกิดจากการเรียกโยไคเมดัลเอ็นมะไดโอพร้อมกันของเคย์ตะและอินาโฮะ จนทำให้โยไควอทช์ U-1 และ U-2 แปรสภาพเป็นโยไควอทช์ U Version E ในรูปแบบชั่วคราว
; โยไควอทช์ดรีม (妖怪ウォッチドリーム)
: เปิดตัวในภาค 3 เป็นนาฬิกาข้อมือสีแดงและน้ำเงิน มีหน้าปัดนาฬิกาเป็นโยไคเลนส์และสามารถถอดออกจากสายนาฬิกาได้ ซึ่งใช้ระบบโยไครูเล็ทในการเรียกโยไค โดยมีรูเล็ททั้งหมด 7 ประเภท ได้แก่ ซูชิ, ดรีม, ฉลากรางวัลห้าง, เท็มปุระ, ตู้เครื่องจำหน่ายสินค้าอัตโนมัติ, ของขวัญคริสมาสต์ และ เปลี่ยนที่นั่ง มีทั้งโอกาสสำเร็จและพลาดซึ่งจะมีเสียงที่แตกต่างกันไป รองรับโยไคเมดัลทุกชนิด สามารถเชื่อมกับอุปกรณ์และอาวุธได้ทั้งโยไคบลัสเตอร์, โยไคดริล, โยไคคลีนเนอร์, เอ็นมะเบลด, คาคุเซย์เอ็นมะเบลด เมื่อติดตั้งกับอาวุธและอุปกรณ์ดังกล่าวจะมีเสียงประกาศว่า ดรีมลิงก์ ทำให้สามารถใช้พลังจากโยไคเมดัลไปสู่อาวุธและอุปกรณ์ได้ ยกเว้นเอ็นมะเบลดและคาคุเซย์เอ็นมะเบลด ที่ใช้กับเอ็นมะไดโอเมดัล และเป็นโยไควอทช์รุ่นสุดท้ายที่สามารถใช้โยไคเมดัลได้
: ในอนิเมะได้ปรากฏครั้งแรกในตอนที่ 130 มาจากรางวัลจับฉลากรูเล็ท และเมื่อเรียกโยไคโดยใช้เทรเจอร์เมดัล โยไควอทช์ดรีมจะแปรสภาพเป็นโยไควอทช์คริสตัล (สีขาวใส) ซึ่งปรากฏเพียงแค่ตอนที่ 185 และตอนที่ 196 เท่านั้น
; คุโรอิโยไควอทช์ (黒い妖怪ウォッチ, โยไควอทช์สีดำ)
: นาฬิกาข้อมือสีดำ มีหน้าตาและสามารถพูดได้ รองรับคุโรอิเมดัล มีพลังในการกลืนกินมนุษย์ที่มีจิตใจเลวทรามและแปรสภาพให้กลายเป็นโยไค ในอนิเมะได้ปรากฏครั้งแรกในตอนที่ 156 และจะปรากฏเฉพาะในโลกคู่ขนานของเนื้อเรื่องหลักเท่านั้น
; โยไคเมดัล (妖怪メダル)
: เหรียญเมดัลที่ได้มาจากการเป็นเพื่อนกับโยไคซึ่งเป็นสิ่งจำเป็นในการเรียกโยไคจากโยไควอทช์ ตรงกลางมีรูปภาพกับชื่อของโยไคนั้น ๆ กรอบด้านล่างเป็นสัญลักษณ์เผ่า
: ในอนิเมะ **โยไคเมดัลรุ่นธรรมดา** จะต้องนำไปเปลี่ยนเป็นแบบใหม่ที่ศูนย์เมดัล ไม่เช่นนั้นจะไม่สามารถใช้กับ โยไควอทช์เซโรชิกิ ได้
: เกม "โยไควอทช์ 2" เปิดตัว **Z เมดัล** และ **โคเท็นเมดัล** 
: เกม "โยไควอทช์ 3" เปิดตัว **U เมดัล**, **เมริเคนเมดัล**, **ดรีมเมดัล**, และ **อุตะเมดัล** 
: เกม "โยไควอทช์บัสเตอร์ส" เปิดตัว **B เมดัล** 
: เกม "โยไคซังโกคุชิ" เปิดตัว **ซังโกคุชิเมดัล**
: เกม "โยไควอทช์บัสเตอร์ส 2" เปิดตัว **T (เทรเจอร์) เมดัล**
: ภาพยนตร์ "โยไคกาคุเอ็น Y เนโกะ วะ HERO นินะเรรุกะ" เปิดตัว **Y เมดัล**
: นอกจากนี้ยังมี **คุโรอิเมดัล** ที่ใช้กับ คุโรอิโยไควอทช์
; โยไคไดจิเท็น (妖怪大辞典, พจนานุกรมโยไค)
: สมุดสำหรับเก็บโยไคเมดัล รูปร่างคล้ายแฟ้ม ในแต่ละหน้ามีช่องสำหรับเก็บโยไคเมดัล รวมถึงหน้าในการเรียกเลเจนด์โยไค
; โยไคแพด (妖怪パッド)
: แทบเล็ตของวิสเปอร์และ USAเปียน ใช้ค้นหาข้อมูลโยไคต่าง ๆ จากอุกิอุกิพีเดีย
; โยไคบลาสเตอร์ (妖怪ブラスター)
: อุปกรณ์เสริมที่ผลิตโดยบริษัทยอปเปิลเพื่อใช้ควบคู่กับโยไควอทช์ดรีม มีทั้งหมด 2 รุ่น รุ่นแรกมีรูปร่างคล้ายปืนพกสีส้มและน้ำเงิน ใช้ควบคู่กับหน้าปัดนาฬิกาของโยไควอทช์ดรีมเพื่อใช้ความสามารถจากโยไคตามเมดัลที่ใส่ลงไป รุ่นที่ 2 เป็นอุปกรณ์และอาวุธของอินดี้ จอว์ส, เทรเจอร์ จิบะเนียน, และเทรเจอร์ โคมะซัง มีรูปร่างคล้ายปืนพกสีน้ำตาลและมีลวดลายโบราณ มีโยไคพอดเป็นช่องบรรจุกระสุน สามารถใช้เรียก ใช้ความสามารถ และเพิ่มพลังให้กับโยไคได้ด้วยเทรเจอร์เมดัล
; โยไคบาซูก้า (妖怪バズーカ)
: อุปกรณ์เสริมที่ผลิตโดยบริษัทยอปเปิลเพื่อใช้ควบคู่กับโยไควอทช์ดรีม มีความสามารถเดียวกับโยไคบลาสเตอร์รุ่นที่ 1
; เอ็นมะเบลด (エンマブレード)
: ดาบของเอ็นมะไดโอ ปรากฏในภาพยนตร์ "โยไควอทช์ โซระโทบุคุจิระ โตะ ดับเบิลเซไค โนะ ไดโบเค็น ดะเนียน!"
; โยไคซอร์ด (妖怪ソード)
: อุปกรณ์และอาวุธของซอมบี้ช็อปเปอร์ มีรูปร่างคล้ายกับดาบขนาดใหญ่
; โยไคพอด (妖怪ポッド)
: อุปกรณ์และอาวุธของเนโกะนิเซย์ มีรูปร่างคล้ายตะเกียง
; โยไคสไนเปอร์ (妖怪スナイパー)
: อุปกรณ์และอาวุธของอินดี้ จอว์ส มีรูปร่างคล้ายปืนสไนเปอร์สีทอง
; โยไควอทช์โอเกอร์ (妖怪ウォッチ オーガ)
: ปรากฏตั้งแต่เกมภาค 4, อนิเมะ โยไควอทช์ ชาโดว์ไซด์ ชื่อจริงมีชื่อว่า **โอเกอร์ฟุทามะเคียว** (オーガ封珠鏡) เดิมทีคือคิคังเกียร์ที่โทมะใช้งาน แค่คิทาโร่ได้ทำลายพลังที่ชั่วร้ายทำให้ถูกแปรสภาพ ส่วนชื่อโอเกอร์ผู้ตั้งชื่อคือเอ็นมะไดโอ มีรูปทรงข้อมือสีดำ มีปุ่มสีขาว 4 ปุ่ม มีหน้าปัดที่คล้ายกระจกแปดเหลี่ยมหยิน-หยางของจีน สามารถหมุนหน้าปัดได้ มีวิธีการเรียกโยไคที่แตกต่างจากรุ่นอื่น โดยจะเป็นการดึงพลังเพื่อให้ผู้ใช้แปลงร่างเป็นโยไคเก็นมะ และถ้าเมื่อใส่โยเซย์เคนลงในนาฬิกาจะทำการแปลงร่างแต่มีการจำกัดเวลาในการใช้พลังของโยไคเคนบุมาจิน
; โยไควอทช์เอลเดอร์ (妖怪ウォッチ エルダ) / เอลเดอร์เซโร่ (エルダ零) / เอลเดอร์จิน (エルダ神)
: ปรากฏตั้งแต่เกมภาค 4, อนิเมะ โยไควอทช์ ชาโดว์ไซด์ และ โยไควอทช์! ชื่อจริงมีชื่อว่า **เอลเดอร์มาโดเคียว** (エルダ魔導鏡) เป็นนาฬิการูปทรงข้อมือสีขาว มีฝาปิดด้านข้าง 2 ฝา เป็นนาฬิกาถูกสร้างขึ้นมาในช่วงก่อนจะมีเผ่าเอ็นมะแต่ได้พัฒนาใหม่โดยเอ็นมะไดโอ
: ในอนิเมะ โยไควอทช์! เคย์ตะได้นาฬิกาใหม่มาโดยไม่รู้ตัวเนื่องจากถูกผลกระทบต่อโยไควาสุเร็นโบไปก่อนหน้านี้
: ในการอัญเชิญโยไคจะใช้โยไคอาร์คแทนโยไคเมดัล วิธีการคือเสียบกุญแจแล้วอัญเชิญหากมุนด้านขวาเป็นการเรียกรูปแบบปกติแต่หากหมุนด้านขวาจะเป็นด้านอีกด้านหนึ่งซึ่งเป็นร่างอีกร่างนึงของโยไค
: เอลเดอร์เซโร่ / เอลเดอร์จิน ปรากฏในภาพยนตร์ โยไควอทช์ เดอะมูวี่ FOREVER FRIENDS โดยเอลเดอร์เซโร่เป็นโยไควอทช์ในช่วง 60 ปีก่อนของโลกเคย์ตะ มีกรอบด้านหน้าเป็นสีน้ำเงิน ผู้ครอบครองคือจิน ส่วนเอลเดอร์จิน ผู้ครอบครองคืออิทสึคิ มีกรอบด้านหน้าเป็นสีเงินและสีทอง สามารถอัญเชิญโยไคในรูปแบบก็อดไซด์ได้ซึ่งแตกต่างกับเอลเดอร์เซโร่
; โยไควอทช์อนิมัส (妖怪ウォッチアニマス)
: ปรากฏตั้งแต่เกมภาค 4, อนิเมะ โยไควอทช์ ชาโดว์ไซด์ ชื่อจริงมีชื่อว่า **อนิมัสเท็นโจเคียว** (アニマス天承鏡) เป็นนาฬิกาของอากิโนริ รูปทรงข้อมือสีขาว มีโครงนาฬิกาและหน้าปัดเป็นรูปสามเหลี่ยม สามารถหมุนหน้าปัดได้ ใช้เก็นจูดิสก์ในการเรียกโยไคเก็นจู เมื่ออัญเชิญเก็นจูทำให้ใช้มีส่งผลให้ในช่วงเวลาที่เรียกโยไคออกมา ผู้ใช้จะมีรูปร่างที่ผอมลง และจะกลับไปเป็นรูปร่างเดิมเมื่อโยไคที่ถูกเรียกมาหายไป
; โยไคอาร์ค (妖怪アーク)
: สิ่งที่ใช้เรียกโยไคจากโยไควอทช์เอลเดอร์ มีรูปร่างคล้ายกุญแจขนาดเล็กและรูปของโยไคมีสองด้าน ด้านหน้าคือโยไครูปแบบปกติ (ไลท์ไซด์หรือโยไคแบบปกติ) ด้านหลังคือโยไคอีกรูปแบบหนึ่ง (ชาโดว์ไซด์, ก็อดไซด์, วันจังไซด์)
; YSP วอทช์ (ウォッチ) / YSP วอทช์ เซโร่ (ウォッチ 零)
: ปรากฏตั้งแต่ภาพยนตร์ "โยไคกาคุเอ็น Y เนโกะ วะ HERO นินะเรรุกะ", อนิเมะ โยไคกาคุเอ็น Y ~N โตะโนะโซงุ~ เป็นนาฬิกาของจินเปย์, โคมะ, ฟุบุคิ, และเมระ นาฬิกาข้อมือสีดำ กรอบสีแดงรูปลูกไฟวิญญาณ สายสีขาวและสลักอักษร Y มีเข็มนาฬิกา 3 เข็ม มีความสามารถในการรวมร่างผู้ใช้งานกับอนเรียวหรือโยไคให้กลายเป็นโยไคฮีโร่ โดยใช้ Y เมดัลของอนเรียวหรือโยไคตัวนั้นๆ
: YSP วอทช์ เซโร่ เป็นนาฬิกาของคิวบิ รูปร่างคล้ายกับ YSP วอทช์รุ่นปกติ แต่กรอบจะเป็นสีเขียว มีความสามารถเหมือน YSP วอทช์รุ่นปกติทุกประการ
:ในตอนที่ 15 ได้เปิดเผยว่าผู้สร้าง YSP วอทช์คือ คุโมอิเกะ คุมาโกะ หัวหน้าห้องปฏิบัติการลับ Y
:YSP ย่อมาจาก Yo-kai Special Power
;เอเลี่ยนวอทช์ (エイリアンウォッチ)
:ปรากฏตั้งแต่ อนิเมะ โยไคกาคุเอ็น Y ~N โตะโนะโซงุ~ ตอนที่ 8 เป็นนาฬิกาของรันโตะ มีโครงเป็นรูปสีเหลี่ยมผืนผ้าขนาดใหญ่ที่ยาวมาถึงแขน กรอบมีสีน้ำเงิน ดำ และขาว มีจุดวงกลมตรงกลางซึ่งเอาไว้ใส่ Y เมดัล ตรงปลายมีตัวอักษร A สีน้ำเงินนูนขึ้นมา สายสีดำ มีความสามารถคล้าย YSP วอทช์ โดยมีความสามารถเพิ่มเติมคือสร้างเกราะกำบังให้ผู้ใช้ได้
;YSP วอทช์ ไวเปอร์คอนเน็คเตอร์ (ウォッチバイパーコネクター)
:ปรากฏตั้งแต่ อนิเมะ โยไคกาคุเอ็น Y ~N โตะโนะโซงุ~ ตอนที่ 24 เป็นนาฬิกาของจิอากิและโนซึจิกะ หน้าปัดเป็นกระจกทึบสีน้ำเงิน มีตัวอักษร V สลักอยู่บนกระจก มีช่องไว้ใส่ Y เมดัล สายนาฬิกามีสีเงินและสลักอักษร Y มีความสามารถเหมือน YSP วอทช์รุ่นปกติ
;เอเลี่ยนสเป็คเตอร์วาเควี่ยม (エイリアンスペクトルパキューム)
:ปรากฏตั้งแต่ อนิเมะ โยไคกาคุเอ็น Y ~N โตะโนะโซงุ~ ตอนที่ 26 เป็นนาฬิกาของคูกะ ซึ่งเธอเป็นคนประดิษฐ์ขึ้นมาเอง มีรูปร่างคล้ายเอเลี่ยนวอทช์ แต่สีโครงและหน้าปัดจะเป็นสีทองและขาว มีตัวอักษร V แทนที่ตัวอักษร A และมีสายสีขาว โยไควอทช์รุ่นนี้ไม่ได้ใช้แปลงร่างหรือเรียกโยไคเหมือนรุ่นอื่นๆ แต่ใช้ในการดูดพลังชั่วร้ายในอนเรียวที่ถูกปลุกเสกโดยนายุ แต่ไม่สามารถใช้พลังนี้กับนายุโดยตรงได้
;ไชนิ่งวอทช์ (シャイニングウォッチ)
:ปรากฏตั้งแต่ อนิเมะ โยไคกาคุเอ็น Y ~N โตะโนะโซงุ~ ตอนที่ 27 เป็นนาฬิกาของมาทาโร่ที่คูกะประดิษฐ์ให้ มีโครงสีน้ำเงิน และมีแฉกสีเหลืองคล้ายดาวกระจาย 4 มุม หน้าปัดมีรูปดาวกระจายสีเหลืองเช่นเดียวกัน และมีสายสีแดง ซึ่งต้นแบบของนาฬิกามาจากอนิเมะโทคุซัทสึที่มาทาโร่ชื่นชอบ มีความสามารถในการแปลงร่างเป็นฮีโร่โยไค ไชนิ่งบอย ซึ่งต้นแบบมาจากอนิเมะโทคุซัทสึเรื่องเดียวกัน
;UR วอทช์ (ウォッチ) / UR วอทช์ GAI (ウォッチ)
:ปรากฏตั้งแต่ อนิเมะ โยไคกาคุเอ็น Y ~N โตะโนะโซงุ~ ตอนที่ 37 เป็นนาฬิกาของจินเปย์ที่อัปเกรดตัวเองจาก YSPวอทช์ เป็นนาฬิกาข้อมือสีเงินเข้มและขาวใส สายนาฬิกาสีเงินและสลักตัวอักษร Y หน้าปัดสลักตัวอักษร UR สีทอง เมื่อหมุนหน้าปัดจะมีช่องให้ใส่ Y เมดัล มีความสามารถเหมือนกับ YSP วอทช์รุ่นปกติ แต่ฮีโร่โยไคที่เกิดจากนาฬิการุ่นนี้จะมีพลังที่เพิ่มขึ้นถึงระดับอัลติเมท
: UR วอทช์ GAI ปรากฏตั้งแต่ ปรากฏตั้งแต่ อนิเมะ โยไคกาคุเอ็น Y ~N โตะโนะโซงุ~ ตอนที่ 43 เป็นนาฬิกาของคูกะและมาทาโร่ เป็นนาฬิกาข้อมือสีขาวใส สายนาฬิกาสีขาวและสลักตัวอักษร Y กรอบนาฬิกาสีขาวและเงิน มีจุดสีเขียว 3 จุด หน้าปัดเป็นลายทวีปเอเชียและมหาสมุทรแปซิฟิกในแผนที่โลก และสลักทับด้วยตัวอักษร UR สีทอง เมื่อหมุนหน้าปัดจะมีช่องให้ใส่ Y เมดัล มีความสามารถเหมือน UR วอทช์รุ่นปกติ
:UR ย่อมาจาก Ultimate Revolution
; M วอทช์ (ウォッチ)
:ปรากฏตั้งแต่ อนิเมะ โยไคกาคุเอ็น Y ~N โตะโนะโซงุ~ ตอนที่ 38 เป็นนาฬิกาของเอรุน่า มีรูปร่างคล้าย YSP วอทช์ ไวเปอร์คอนเน็คเตอร์ แต่ตัวกรอบนาฬิกาเป็นสีแดง และสลักตัวอักษร M แทนตัว V
; มาจินวอทช์ (魔神ウォッチ)
:ปรากฏตั้งแต่ อนิเมะ โยไคกาคุเอ็น Y ~N โตะโนะโซงุ~ ตอนที่ 53 เป็นนาฬิกาของไรมุ, สึกุรุ, โออุจิโร่, รานะ, และกลุ่มของจินเปย์ เป็นนาฬิกาข้อมือสีดำ สายนาฬิกาสีขาว หน้าปัดคล้ายนาฬิกาข้อมือทั่วไป กรอบนาฬิกาสีดำและสลักอักษร M สีฟ้าและม่วงไว้ 3 มุมของกรอบ มีอักษร Y สีขาวขนาดเล็กสลักอยู่บริเวณด้านบนของหน้าปัด ความสามารถเหมือนกับ YSP วอทช์ แต่ฮีโร่โยไคที่เกิดจากนาฬิการุ่นนี้จะถูกเรียกว่า มาจินฮีโร่ ซึ่งจะมีพลังและความเร็วที่เหนือกว่าฮีโร่โยไคปกติและอัลติเมทฮีโร่ นอกจากนี้ยังสามารถใช้รวมร่างกับโคเท็นโยไคเพื่อกำเนิด เอนิเซียฮีโร่โยไค ได้อีกด้วย

## ฉากสถานที่
### โลกของเคย์ตะ
;ญี่ปุ่น
:;ซากุระนิวทาวน์ (さくらニュータウン)
::;เขตพื้นที่อาศัยซากุระ (さくら住宅街)
::;ภูเขาโอโมริ (おおもり山)
::;ดันดันซากะ (団々坂)
::;ซากุระเซ็นทรัลซิตี้ (さくら中央シティ)
::;ริมถนนโอสึไค (おつかい横丁)
::;โซโยคาเซะฮิลส์ (そよ風ヒルズ)
::;หมู่บ้านเคมาโมโตะ (ケマモト村)
::;นางิซาคิ (ナギサキ)
::;ซากุระ EX ทรี (さくらEXツリー) / ตำบลซากุรางิ (さくらぎ地区)
::;ปราสาทซาวายามะ (佐和山城)
::;อาโอบะฮาระ (アオバハラ)
;USA
:;เซนต์พีนัทเบิร์ก (セントピーナッツバーグ)
:;วอร์นเนอร์วิลเลจ (ウォルナービレッジ)
:;หุบเขาโนแลนด์โพนี่ (ノランポニー峡谷)

### โลกของโยไค
;โยมะไค (妖魔界) / โยไคเวิลด์ (妖怪ワールド)
:;มุเก็นจิโกคุ (ムゲン地獄)
:;อะมิดะโกคุราคุ (アミダ極楽)
:;ถนนอายาคาชิ (あやかし通り)
:;เกระเกระนาราคุรีสอร์ท (ゲラゲラ奈落リゾート)
:;นิวโยมะซิตี้ (ニュー妖魔シティ)
:;โซเคนซัน (双剣山)
:;โฮเคนเด็น (宝剣段)
:;เรย์เค็นริน (霊剣林)

### โลกของนัตสึเมะ
;ซากุระโมโตะมาจิ (さくら元町)
:;ซากุรางิฮิลส์ (サクラギヒルズ)
:;ทัตสึมิคาวาบาตะ เหนือ (龍見川端・北)
:;ทัตสึมิคาวาบาตะ ใต้ (龍見川端・南)
:;คัตสึมิได (香住台)
:;ย่านการค้าชินโมโตมาจิ (新元町商店街)

### โลกของชิน
;ซากุระโมโตะมาจิ (さくら元町)
:;คฤหาสน์ทาคาชิโระ (高城邸)
;หมู่บ้านเคมาโมโตะ (ケマモト村)

### จักรวาล โยไควอทช์ JAM
;โรงเรียน Y กาคุเอ็น (Y学園)
:;ค่ายอบรมอาคาเทนทรัส (アカテントラズ収容所)
:;Y เซอร์เคิล (Yサークル)

### อื่นๆ
;ทาโซโนะ (たぞの)
;ทวีปนู (ヌー大陸)
;เกาะคาราคุริ (カラクリ島)

## อ้างอิง

## แหล่งข้อมูลอื่น
* โยไควอทช์ซีรีส์
** โยไควอทช์ (ภาคแรก)
** โยไควอทช์ 2 กันโซะ / ฮงเกะ / ชินอุจิ
** โยไควอทช์ 3 ซุชิ / เท็มปุระ / สุกิยากิ
** โยไควอทช์ 4
** โยไควอทช์บัสเตอร์ส
** โยไคซังโกคุชิ
** โยไคไดจิเท็น 
** โยไควอทช์ พุนิพุนิ
** โยไควอทช์ 1 for Nintendo Switch
** โยไคซังโกคุชิคุนิโทริวอร์ส
** โยไควอทช์เกราโปริธึม
** โยไควอทช์เวิลด์
** โยไคกาคุเอ็น Y ~ไวไวกาคุเอ็นเซเคทสึ~
** โยไคเวิลด์ 
* โยโรซมาร์ท 
* โยไควอทช์ TV โตเกียว
* เว็บไซต์อย่างเป็นทางการของภาพยนตร์ โยไควอทช์ ทันโจ โนะ ฮิมิสึ ดะเนียน! 
* เว็บไซต์อย่างเป็นทางการของภาพยนตร์ โยไควอทช์ เอ็นมะไดโอ โตะ 5สึ โนะ โมโนงาตาริ ดะเนียน!
** 
** 
* โยไควอทช์ โยไคเวิลด์ 
* 妖怪ウォッチ | キャラポップストア | 株式会社ナムコ 
* โยไควอทช์ โยไคเมดาแลนด์ (โยไคเมดัล, ของเล่น)
* โยไควอทช์ โทโมดาจิอุกิอุกิพีเดีย (DCD)
* โยไควอทช์บัสเตอร์ส อาร์เคด (DCD) 
* โยไควอทช์ โยไคโอมิคุจิจินจะ (กาชาปอง) 
* โยไควอทช์ โทริทสึกิการ์ดแบทแทิล (TCG)
* とるナビ | 特設-妖怪ウォッチ 

หมวดหมู่:เกมชุด
หมวดหมู่:เกมญี่ปุ่น
หมวดหมู่:เกมสำหรับนินเท็นโด 3ดีเอส
หมวดหมู่:บันได (บริษัทญี่ปุ่น)

หมวดหมู่:วิดีโอเกมที่ออกวางจำหน่ายในปี พ.ศ. 2556
หมวดหมู่:วิดีโอเกมที่ออกวางจำหน่ายในปี พ.ศ. 2557
หมวดหมู่:วิดีโอเกมที่ออกวางจำหน่ายในปี พ.ศ. 2558
หมวดหมู่:วิดีโอเกมที่ออกวางจำหน่ายในปี พ.ศ. 2559
หมวดหมู่:วิดีโอเกมเล่นตามบทบาท
หมวดหมู่:อนิเมะที่ออกฉายในปี พ.ศ. 2557
หมวดหมู่:อนิเมะที่ออกฉายในปี พ.ศ. 2561
หมวดหมู่:อนิเมะที่ออกฉายในปี พ.ศ. 2562
หมวดหมู่:อนิเมะที่ออกฉายในปี พ.ศ. 2564
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:ผลงานอนิเมะของโอแอลเอ็ม
หมวดหมู่:รายการโทรทัศน์ของทีวีโตเกียว
หมวดหมู่:รายการโทรทัศน์ช่องดิสนีย์เอ็กซ์ดี
หมวดหมู่:เมเดียลิงก์
หมวดหมู่:ปรัมปราวิทยาญี่ปุ่นในอนิเมะและมังงะ
หมวดหมู่:โยไกในวัฒนธรรมประชานิยม
หมวดหมู่:โยไกในอนิเมะและมังงะ